ჯოენა კესიდი

**ჯოენა კესიდი** (; დ. 2 აგვისტო, 1945) — ამერიკელი მსახიობი. ცნობილია რეპლიკანტი ჟორა სალომეს როლით, ფილმში *სამართებელზე მორბენალი* (1982) და დოლორესის როლით ფილმში, *ვინ გაყიდა კურდღელი როჯერი* (1988). მან მოგებული აქვს ოქროს გლობუსი, იყო ნომინირებული სამ ემის ჯილდოზე და ასევე იყო ნომინირებული როგორც სატურნის ჯილდოზე, ასევე კინომსახიობთა გილდიის ჯილდოზე.

კესიდის ასევე მონაწილეობა აქვს მიღებული ისეთ ფილმებში, როგორიცაა *ცეცხლის ქვეშ* (1983), *მეოთხე ოქმი* (1987), *პაკეტი* (1989), *სად არის გული* (1990), *ნუ ეტყვი დედას ძიძის სიკვდილს* (1991), *ვამპირი ბრუკლინში* (1995) და *მარსის მოჩვენებები* (2001). 2001 წლიდან 2005 წლამდე მან ითამაშა მარგარეტ ჩენოვიტის როლი HBO-ს დრამატულ სერიალში *ექვსი ფუტი მიწის ქვეშ*, რომლისთვისაც მან მიიღო პრაიმტაიმ ემის ჯილდო. 2011 წლიდან 2013 წლამდე მან ითამაშა ჯოან ჰანტი ABC- ს სერიალში, *სხეულის სამხილი*, ხოლო 2010 წლიდან 2013 წლამდე მონაწილეობდა HBO კანადის კომედიურ სერიალში *Call Me Fitz*, რომლისთვისაც მან მიიღო ორი კანადური ეკრანის ჯილდო

## ადრეული წლები 
კესიდი დაიბადა 1945 წლის 2 აგვისტოს, ჰადონფილდში, ნიუ-ჯერსიში. არის ვირჯინიისა და ჯო კასკის ქალიშვილი. დაიბადა როგორც ჯოენა ვირჯინია კესკი. ის ჰადონფილდის მემორიალის საშუალო სკოლაში სწავლობდა. 
[მარჯვნივ|მინი|260x260პქ| ჯოენა კესიდი [1974 წელს]]
კესიდიმ ხელოვნების სპეციალობა მიიღო სირაკიუსის უნივერსიტეტში. მისი იქ ყოფნის დროს, იგი 1964 წელს დაქორწინდა რეზიდენტურის ექიმზე, კენარდ კობრინზე. ამ პერიოდში მუშაობდა მოდელად. წყვილი სან-ფრანცისკოში გადავიდა საცხოვრებლად, სადაც მისმა ქმარმა ფსიქიატრიული პრაქტიკა შექმნა, ხოლო კესიდიმ სამოდელო კარიერა გააგრძელა. 1974 წელს,  კობრინთან განქორწინების შემდეგ, კესიდიმ გადაწყვიტა ლოს-ანჯელესში გადასულიყო საცხოვრებლად. 

## კარიერა 
კესიდის დებიუტი შედგა 1973 წლის ამერიკულ ფილმში, *"ეკიპირება"* (1973). გამოჩნდა ისეთ სერიალებში, როგორიცაა: 1966 წლის სატელევიზიო სერიალი *მისია:შეუძლებელია*, *Starsky &amp;amp; Hutch* და სერიალი *ტაქსი*. მას მცირე როლი ჰქონდა ფილმში „*დარჩი მშიერი“* (1976), ფილმი ეხებოდა ბოდიბილდინგს, რომელშიც ასევე მონაწილეობდა ახალგაზრდა არნოლდ შვარცენეგერი. კესიდი განიხილებოდა სატელევიზიო სერიალის,  როლზე, თუმცა საბოლოოდ, აღნიშნულ სერიალში გადაიღეს ლინდა კარტერი. მოგვიანებით, მან ითამაშა ფილმში *ჩვენი გამარჯვებული სეზონი* (1978). მისი პირველი რეგულარული როლი იყო შერიფის მფრინავი მორგან უეინვრიტი, მოქმედ სათავგადასავლო სერიალში *240-რობერტი* (1979), თუმცა სერიალმა მხოლოდ ორი შემოკლებული სეზონი გასტანა. ამის შემდეგ, კესიდი გამოჩნდა რამდენიმე სერიალში, მათ შორისაა 1987 წლის ტელესერიალი *დალასი* და *ფალკონ კრესტიt*, ასევე ჰქონდა რეგულარული როლი მოკლევადიან კომიქსში *Buffalo Bill* (1983) (რისთვისაც მან მიიღო ოქროს გლობუსის პრემია). მან შემდეგ ითამაშა  NBC-ს სატელევიზიო სერიალში *Code Name: Foxfire* (1985). შემდეგ წელს მან ითამაშა ფილმში *"ცეცხლის ქვეშ* ", სადაც ასევე გადაიღეს  მსახიობები ჯინ ჰეკმანი და ნიკ ნოლტესი.  განაგრძო მონაწილეობის მიღება როგორც ფილმებში, ასევე სატელევიზო პროგრამებში; მოგვიანებით, მან მონაწილეობა მიიღო სატელევიზიო მინიერიალში *Hollywood Wives* (1985) და ითამაშა ფილმებში: *მეოთხე პროტოკოლი* (1987), *ვინ გაყიდა კურდღელი როჯერი* (1988), *1969*, *პაკეტი* (1989), *სადაც გულია* (1990) და *ნუ ეტყვი დედას ძიძის სიკვდილს* (1991). 1993 წელს მან დადლი მურთან ერთად ითამაშა სიტკომში, *Dudley.* მაგრამ სერიალი მხოლოდ ექვსი ეპიზოდი გაგრძელდა. მან ითამაშა ჯეიმზ გარნერის მთავარი გმირის ყოფილი ცოლი სატელევიზიო ფილმში, *როკფორდის ფაილები* (1994).

გარდა ამისა, გადაღებულია სხვა ფილმებსა და სერიალებში, მათ შორისაა: *ბარბაროსები კარიბჭესთან* (1993), სტივენ კინგის *The Tommyknockers-ის მინისერიული ადაპტირება* (1993) და უეს კრეივენის  (1995). კესიდიმ ასევე გაახმოვანა ინსპექტორი მეგი სოიერის ხმა  The Wb-ს სერიალში სუპერმენი: ანიმაციური სერიალი". მოგვიანებით გამოჩნდა სატელევიზიო სერიალებში:  *LA კანონი*, *მელროუს ადგილი*, *დიაგნოზი:მკვლელობა* და *ოლქი*.

## რესურსები ინტერნეტში
* 
* 
* Joanna Cassidy at the American Film Institute Catalog
* 

## სქოლიო
კატეგორია:XXI საუკუნის ამერიკელი ქალი მსახიობები
კატეგორია:XX საუკუნის ამერიკელი ქალი მსახიობები
კატეგორია:ამერიკელი ქალი ვიდეო თამაშების მსახიობები
კატეგორია:ამერიკელი ტელემსახიობი ქალები
კატეგორია:ამერიკელი ქალი კინომსახიობები
კატეგორია:დაბადებული 1945
კატეგორია:ცოცხალი ადამიანები